கமாண்ட் மாட்யூல் மற்றும் சர்வீஸ் மாட்யூல் (Command/Service Module – CSM) நார்த் அமெரிக்கன் ஏவியேஷனால் கலிபோர்னியாவில் தயாரிக்கப்பட்டு அந்த ஸ்பெஷல் ப்ரெக்னென்ட் கப்பி விமானம் மூலம் VAB வந்தடைகிறது. வீரர்கள் அமர்ந்து இருக்கும் கமாண்ட் மாட்யூல் மற்றும் பயணத்தின் போது தேவைப்படும் சேவைகளுக்காக இருக்கும் சர்வீஸ் மாட்யூல் இரண்டும் சேர்ந்துதான் அப்போலோ என்றழைக்கப்படுகிறது. இது நிலவில் தரை இறங்காது. அதை சுற்றிக்கொண்டே இருக்கும். நிலவில் தரையிறங்கிய லூனார் மாட்யூல் (Lunar Module – LM) க்ரம்மான் (Grumman) எனும் கம்பெனியால் நியூயார்க்கில் தயாரிக்கப்பட்டு இரயில் மூலம் VAB வந்தடைகிறது.